Só lyk jongste Covid-19-statistieke(Foto: Virginia Mayo/AP) Suid-Afrika het nou meer as 1 669 200 bevestigde Covid-19-gevalle met 3 614 nuwe gevalle wat aangemeld is. Dr. Zweli Mkhize, minister van gesondheid, het Dinsdagaand bevestig dat 1 669 231 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 56 601 nadat nog 95 sterftes aangemeld is: drie in die Oos-Kaap, 27 in die Vrystaat, 44 in Gauteng, vyf in KwaZulu-Natal, sewe in die Noord-Kaap en nege in die Wes-Kaap. Tot dusver het 1 563 719 mense reeds van die virus herstel; dit is ’n herstelkoers van 93,7%. Suid-Afrika het tot dusver 11 667 916 toetse vir Covid-19 gedoen, 36 677 sedert die vorige verslag. ‘n Totaal van 479 768 gesondheidsorgwerkers is tydens die eerste fase van die inentingsprogram ingeënt. Meer as 565 300 mense is reeds tydens die tweede fase ingeënt. Provinsiale statistieke: Sterftes en persone wat herstel het: